Source: https://tax-fin-lex.si/Zbirke/SodnaPraksaList?nodeId=22703704-8cce-4be0-9d69-305b6f6099dd
Timestamp: 2019-08-18 04:52:55+00:00

Document:
Sklep VIII Ips 148/2001
VS31485
ZPod člen 2, 2/5.UZITUL člen 4.ZOR člen 452, 452/2.
delovno razmerje pri delodajalcu - ugotovitve obstoja terjatve - pristop k dolgu pri prevzemu kakšne premoženjske celote - odgovornost dotedanjega imetnika - pogodbena izključitev odgovornosti - pravni učinki
V pogojih, ko ne gre več za privilegirano zaščito družbene lastnine, pri prenosu dejavnosti na drugo osebo, vseh zalog, ki omogočajo nadaljevanje prenešene dejavnosti, vseh delavcev in vseh pogodb, ni mogoče izključiti uporabe 452. člena ZOR. Zato ima prehod premoženjske celote ali njenega dela za posledico, da odgovarja za dolgove dotedanjega imetnika poleg njega in solidarno z njim tudi prevzemnik.
Sodba I Up 908/2000
VS14237
ZZVN člen 1.
priznanje statusa in pravic žrtve vojnega nasilja - izgnanec
Tožnici je bil prisilni ukrep prisilne izselitve povzročen izven območja Slovenije, zato je pravna podlaga za priznanje statusa žrtve vojnega nasilja šele dne 10.8.1996 uveljavljena novela zakona (ZZVN-B).
Sodba I Ips 116/2002
VS21484
URS člen 20, 20/1.ZKP člen 201, 201/1, 202, 202/2, 272.
pripor - ponovitvena nevarnost - sklep o podaljšanju pripora po vložitvi obtožnice
Ker je sodišče opravilo preizkus obstoja pripornega razloga ponovitvene nevarnosti po vloženi obtožnici, tako da je upoštevalo določbi 1. odstavka 201. člena in 2. odstavka 202. člena v zvezi z 272. členom ZKP, določba 1. odstavka 20. člena URS ni bila kršena.
Sodba I Ips 277/99
VS21317
ZKP člen 18, 18/1, 364, 364/7, 371, 371/2, 395, 395/1.
izvajanje dokazov - zavrnitev dokaznega predloga - kršitev pravice do obrambe - načelo proste presoje dokazov - pritožba zoper sodbo sodišča prve stopnje - obseg preizkusa pritožbenih navedb
Ker zahteva za varstvo zakonitosti ne navaja, kako je zavrnitev dokaznega predloga vplivala ali mogla vplivati na pravilnost izpodbijane sodbe in na njeno zakonitost, uveljavljena bistvena kršitev določb kazenskega postopka iz 2. odstavka 371. člena ZKP ni podana.
Sklep III R 17/2002
VS40599
ZIZ člen 239, 257, 272, 272/2.
predhodna odredba - ugovor zoper sklep o predhodni odredbi - stvarna pristojnost
Za odločanje o ugovoru zoper sklep o predhodni odredbi je pristojno prevostopenjsko in ne pritožbeno sodišče.
Sklep I Up 368/99
VS14509
ZUstS čle 46. ZPP (1977) člen 354, 354/2. ZUS člen 74.
bistvena kršitev določb postopka - pomanjkanje razlogov o odločilnih dejstvih - zahteva za odpravo odločbe
Če je tožnik zahteval odpravo odločbe o lastninskem preoblikovanju podjetja na podlagi 46. člena Zakona o Ustavnem sodišču, izpodbijana sodba pa o temu nima nobenih razlogov, pomeni, da nima razlogov o odločilnih dejstvih (2. odstavek 354. člena ZPP v zvezi s 16. členom ZUS).
Sodba I Up 865/2001
VS14235
ZDen člen 13. ZUS člen 59, 73.
upravičenci do denacionalizacije - tiha družba
Ker ZDen v določbi 13. člena med upravičence do vrnitve premoženja osebnih in kapitalskih družb šteje le družbenike in delničarje, ne pa tudi tihih družbenikov, tihi družbeniki niso upravičenci do denacionalizacije.
Sklep II Up 45/99
VS14555
ZTuj (1991) člen 18. ZUP (1986) člen 125. ZUS člen 16, 59, 59/1. ZPP (1977) člen 350, 350/2.
dovoljenje za začasno prebivanje iz humanitarnih razlogov
Ker je organ prve stopnje že ugotavljal pogoje za pridobitev zaprošenega dovoljenja, je tudi že uvedel sam postopek; zato ni imel podlage za zavrženje vloge po določbi 125. člena ZUP (1986), kot da ni pogojev za uvedbo postopka, tožena stranka pa ne za zavrnitev pritožbe tožnikov. Glede na to tudi sodišče prve stopnje ni imelo podlage za ugotovitev, da je bil postopek pred izdajo izpodbijane odločbe pravilen (1. odstavek 59. člena ZUS).
Sklep II Ips 524/2001
VS06628
ZPP člen 367, 367/2, 377, 498, 498/1.SZ člen 58.
dovoljenost revizije - premoženjskopravni spori - stanovanjski spori - zavrženje revizije
Po uveljavitvi SZ so vsi spori o uporabi stanovanja premoženjski spori. Zato zanje veljajo omejitve, ki jih določa 367. člen ZPP.
Sodba VIII Ips 191/2001
VS31489
ZDR (1990) člen 106, 106/1. ZTPDR člen 13. ZDSS člen 23, 24.
delovno razmerje pri delodajalcu - razporejanje delavcev - razporeditev razrešenega direktorja - nadomestilo plače - dokončnost sklepa o razporeditvi
Direktor, ki je v delovnem razmerju, ima po poteku mandata ali v primeru predčasne razrešitve, pravico do razporeditve na drugo ustrezno delo. Dokler ni dokončno razporejen, ima pravico do plače, ki bi jo prejemal, če bi še vedno opravljal svoje prejšnje delo.
Sodba VIII Ips 133/2001
VS31493
ZDR člen 36f.ZTPDR člen 15.ZPPSL člen 93.
delovno razmerje pri delodajalcu - prenehanje delovnega razmerja zaradi stečajnega postopka - sklenitev pogodbe o zaposlitvi s stečajnim upraviteljem - kontinuiteta delovnega razmerja - odpravnina
Pogodba o zaposlitvi, ki jo je revident sklenil s stečajnim upraviteljem za določen čas do dokončanja del, ni bila več pogodba, ki bi pomenila kontinuiteto delovnega razmerja. Med revidentom in stečajnim upraviteljem je bilo vzpostavljeno novo pravno razmerje, ki s prejšnjim pravnim razmerjem, zaradi upoštevanja veljavnih zakonskih določb, ni bilo povezano. Zato tudi naslednja sklenitev delovnega razmerja s toženo stranko, najprej za določen nato pa za nedoločen čas, ob upoštevanju, da gre za drug pravni subjekt od tistega, ki je zaradi stečaja prenehal, ne more pomeniti kontinuiranega delovnega razmerja, ki bi lahko imelo posledico pri izračunu višine odpravnin trajno presežnemu delavcu, zaradi upoštevanja skupnih let dela pri dveh delodajalcih.
Sklep III R 13/2002
VS40598
ZPP člen 22, 22/1, 22/2, 63.
spor o pristojnosti - konkurenca dveh izključnih krajevnih pristojnosti
Samo sodišče, ki misli, da ni krajevno pristojno, se lahko izreče za krajevno nepristojno in odstopi zadevo krajevno pristojnemu sodišču. Zato sodišče, pred katerim teče pravda na nedopustnost izvršbe (izvršilno sodišče pa je na njegovem območju) ne more odstopiti zadeve sodišču, ki vodi stečajni postopek proti (toženi) stranki.
Sklep I Up 131/2000
OROŽJE - UPRAVNI SPOR
VS14510
ZUS člen 16, 16/1.ZPP člen 344, 344/2.
umik pritožbe - ustavitev postopka
Pritožbeno sodišče o pritožbi tožnika še ni odločilo, zato je po umiku pritožbe, na podlagi 2. odstavka 344. člena ZPP v zvezi s 16. členom ZUS, pritožbeni postopek ustavilo.
Sodba VIII Ips 194/2001
VS31490
ZDR (1990) člen 100, 100/1-6. ZTPDR člen 75, 75/2-3, 78, 80.
delovno razmerje pri delodajalcu - prenehanje delovnega razmerja - neupravičena odsotnost z dela
Podan je zakonit razlog za prenehanje delovnega razmerja, če delavec ne pride na delo in svojega izostanka ne opraviči. Za presojo, ali gre za odsotnost z dela je bistveno, kje mora delavec delo opravljati, ne pa sedež družbe.
Sklep III R 22/2002
VS40597
ZIZ člen 62, 62/2.
sklep o izvršbi na podlagi verodostojne listine - sporazum o pristojnosti - ugovor krajevne pristojnosti
Dolžnik lahko v postopku za izdajo sklepa o izvršbi na podlagi verodostojne listine uveljavlja krajevno pristojnost na podlagi sporazuma najkasneje v ugovoru zoper sklep o izvršbi.
Sodba VIII Ips 139/2001
ZDR (1990) člen 36f. ZTPDR člen 15. ZPPSL člen 93.
odpravnina - delovno razmerje pri delodajalcu - kontinuiteta delovnega razmerja - prenehanje delovnega razmerja zaradi stečajnega postopka - sklenitev pogodbe o zaposlitvi s stečajnim upraviteljem
Sklep VIII Ips 145/2001
VS31484
ZPP (1977) člen 129, 129/5, 164, 164/4, 400, 400/1. ZDSS člen 14, 14/1, 21.
disciplinski postopek - stroški postopka - dovoljenost revizije
Revizija zoper pravnomočno sodbo o plačilu stroškov, nastalih v predhodnem disciplinskem postopku, ki jih stranka s tožbo samostojno uveljavlja, ni dovoljena.
Sklep I R 36/2002
VS06617
določitev krajevne pristojnosti po višjem sodišču - delegacija pristojnosti iz drugih tehtnih razlogov - osebno razmerje med sodnico pristojnega sodišča in mld. tožnico
Okoliščina, da je sodnica stvarno in krajevno pristojnega sodišča rejnica mladoletne tožnice, lahko moteče vpliva na postopek. Gre za tehten razlog, kakršnega ima v mislih 67. člen ZPP.
Sodba III Ips 8/2001
VS40529
ZOR člen 132, 132/5, 133, 133/1, 133/4, 135.
sprememba pogodbe zaradi spremenjenih okoliščin - razveza pogodbe - odstop od pogodbe - vrnitev danega
Iz prvega in četrtega odstavka 133. člena ZOR sledi, da lahko stranka, katere izpolnitev postane otežena po sklenitvi pogodbe, nasprotni stranki predlaga spremembo pogodbe. Če pa nasprotna stranka na spremembo ne pristane, lahko dolžnik uveljavlja svojo pravico le še s tožbo (prvi odstavek 133. člena ZOR). Da je takšna razlaga pravilna, potrjujeta tudi peti odstavek 133. člena in 135. člen ZOR, ki predpostavljata, da o razvezi pogodbe odloča sodišče.
Sodba II Ips 490/2001
DEDNO PRAVO - OBLIGACIJSKO PRAVO - DENACIONALIZACIJA
VS06613
ZDen člen 80, 80/1, 80/2, 80/3.ZD člen 104, 137, 137/2, 210, 212, 212-1, 220.
napotitev na pravdo - dednopravne pogodbe - veljavnost dedne izjave pred uvedbo postopka o denacionalizaciji - pogodba o pričakovani zapuščini
Po 220. členu ZD pravnomočni sklep o dedovanju veže stranke, ki so sodelovale v zapuščinskem postopku, kolikor jim ni bila priznana pravica, da lahko svoj zahtevek uveljavljajo v pravdi. Izjema od tega načela je urejena v petem odstavku 213. člena ZD. Za dogovore o pričakovani zapuščini velja ZD kot specialni predpis. Če gre za denacionalizirano premoženje, je lahko specialni predpis ZDen ali na njegovi podlagi izdani predpis.

References: sodišče 

ZKP 
 ZKP 
 sodišče 
 sodišče 
 sodišče